Societatem iniit Garnerius cum monachis cenobii sancti Petri Cabilonensis. Hec sunt societatis conditiones «abbate utriusque ecclesie decedente, in altera ecclesia, pro ejus anima, officium et tricenarium plenarie fiet, annuatim quoque anniversarium celebrabitur; brevibus pro defunctis fratribus susceptis et lectis, pulsabitur classicum, dicetur officium et missa celebrabitur in conventu feria secunda secunde ebdomade quadragesime; in utroque conventu anniversarium pro defunctis fratribus cum tricenario fiet; fratres Floriacenses capitulum Cabilonense habebunt, et vice versa fratres Cabilonenses, capitulum Floriacense».